Document ID: 31997R1204

ΚΑΝΟΝΙΣΜΟΣ (ΕΚ) αριθ. 1204/97 ΤΗΣ ΕΠΙΤΡΟΠΗΣ της 27ης Ιουνίου 1997 για την τροποποίηση του κανονισμού (ΕΟΚ) αριθ. 3572/85 περί των λεπτομερειών αγοράς και αποθεματοποίησης ελαιολάδου από τους οργανισμούς παρεμβάσεως
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό αριθ. 136/66/ΕΟΚ του Συμβουλίου, της 22ας Σεπτεμβρίου 1966, περί κοινής οργανώσεως αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΚ) αριθ. 1581/96 (2), και ιδίως το άρθρο 12 παράγραφος 4,
Εκτιμώντας:
ότι ο κανονισμός (ΕΟΚ) αριθ. 3472/85 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 1509/94 (4), διευκρινίζει, μεταξύ άλλων, τις μεθόδους αναλύσεως που πρέπει να χρησιμοποιηθούν για να καθορισθεί η ποιότητα του ελαιολάδου που προσφέρεται στην παρέμβαση 7
ότι για να ενθαρρυνθεί η πολιτική ποιότητας και να διασφαλισθεί καλύτερος ποιοτικός έλεγχος του ελαιολάδου που προσφέρεται στην παρέμβαση, πρέπει να συμπληρωθούν οι μέθοδοι αναλύσεως που χρησιμοποιούνται για το σκοπό αυτό 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης λιπαρών ουσιών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 3572/85 της Επιτροπής τροποποιείται ως εξής:
1. το κείμενο των στοιχείων α) και β) του άρθρου 2 παράγραφος 4 αντικαθίσταται από το ακόλουθο κείμενο:
«α) ελέγξει, με τις μεθόδους που περιλαμβάνονται στον κανονισμό (ΕΟΚ) αριθ. 2568/91 ότι τα φυσικοχημικά χαρακτηριστικά που αφορούν το παρθένο ελαιόλαδο που προσφέρεται είναι σύμφωνα με εκείνα που αναγράφονται, για μία των κατηγοριών παρθένου ελαιολάδου, στο παράρτημα Ι του εν λόγω κανονισμού.» 7
2. το στοιχείο γ) του άρθρου 2 παράγραφος 4 γίνεται στοιχείο β).
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 27 Ιουνίου 1997.

Labels: 3
17